Babelscape/SREDFM huggingface dataset:
Groot

Ο Γκρουτ (αγγλικά: Groot /ɡruːt/) είναι ένας φανταστικός χαρακτήρας των Marvel Comics. Οι δημιουργοί του ήταν οι Σταν Λι, Λάρι Λίμπερ και Τζακ Κίρμπι, με την πρώτη του εμφάνιση στα κόμικ να γίνεται τον Νοέμβριο του 1960 στο "Tales to Astonish" #13. Είναι ένας από τους βασικούς χαρακτήρες του Κινηματογραφικού Σύμπαντος της Marvel και εμφανίζεται στις ταινίες "Φύλακες του Γαλαξία" (2014), "Φύλακες του Γαλαξία 2" (2017), "Εκδικητές: Ο Πόλεμος της Αιωνιότητας" (2018) και "Εκδικητές: Η Τελευταία Πράξη" (2019), όπου τη φωνή του έχει χαρίσει ο ηθοποιός Βιν Ντίζελ. Στην πρώτη ταινία ο Γκρουτ θυσιάζεται και από τα κομμάτια του γεννιέται το Μωρό Γκρουτ, που παίρνει τη θέση του στη δεύτερη ταινία.
Τσότσεβ Κάμεν

Το Τσότσεβ Κάμεν () είναι ένα ορεινό τοπίο ηφαιστειακής προέλευσης κοντά στην πόλη Κράτοβο Αντικείμενα (απολιθώματα οστών) που βρέθηκαν κοντά στο σπήλαιο υποδηλώνουν ανθρώπινη παρουσία από την Παλαιολιθική περίοδο. Οι συγγραφείς συμφωνούν ότι ο χώρος χρησίμευσε ως σημείο συγκέντρωσης για ιεροτελεστίες από τη Νεολιθική περίοδο, κατά τη διάρκεια της Εποχής του Ορείχαλκου, από την αρχαιότητα μέχρι τον Μεσαίωνα όπως διευκρινίστηκε από την αφθονία των κεραμικών θραυσμάτων, των εργαλείων πέτρας και των θραυσμάτων οστών που ανακαλύφθηκαν στις γύρω περιοχές . Αρκετά σπήλαια και καταφύγια βράχου είναι διακοσμημένα με κόκκινα εικαστικά έργα τέχνης. Η σύγκριση με παρόμοιες τοποθεσίες στη Βουλγαρία και την Ιταλία δείχνει ότι τα έργα είναι πράγματι προϊστορικά.

Υπάρχει και η άποψη ότι το Τσότσεβ Κάμεν έχει επίσης χρησιμοποιηθεί ως (αστρονομικό) παρατηρητήριο. «Υπάρχουν ορατές παρεμβάσεις παντού στην πέτρινη επιφάνεια, με σκάλες, πισίνες, θρόνους και μια μεγάλη σπηλιά ανακατασκευάστηκε πλήρως, με ένα μεγάλο μέρος του τοίχου να εξουδετερώνεται για να κάνει μια περιφραγμένη πλατφόρμα που βλέπει τον κοντινό λόφο, ο οποίος περιέχει μεγάλες φυσικές πέτρες ...» Αυτές οι αλλαγές εξυπηρετούσαν τελετουργικούς σκοπούς κατά τη διάρκεια προσφορών σε θεότητες γονιμότητας.
Ντεμπάρσα

Η Ντεμπάρσα () είναι μια ιστορική περιοχή στη δυτική Βόρεια Μακεδονία, βόρεια της Οχρίδας και νοτιοδυτικά του Κίτσεβο. Η επικράτεια της είναι τώρα διαιρεμένη ανάμεσα στον Δήμο Ντεμπάρτσα και στον Δήμο Κίτσεβο.

Κατηγορία:Γεωγραφία της Βόρειας Μακεδονίας
Κατηγορία:Δήμος Ντεμπάρτσα
Μπεγκοβό Πόλε

Το Μπεγκοβό Πόλε () (που σημαίνει "το πεδίο του Μπέη") είναι ένα καρστικό πεδίο στο όρος Γιακούπιτσα, στη βόρεια πλευρά της κορυφής της Σολούνσκα Γκλάβα, που βρίσκεται στην κεντρική Βόρεια Μακεδονία.

Το πεδίο έχει μήκος 1,5 χλμ. και πλάτος 500 έως 1000 μ. και είναι ελαφρώς κεκλιμένο προς τα δυτικά. Υπάρχει ένα μικρό ρεύμα που ρέει μέσα από αυτό σχηματίζοντας λίγες καρστικές λίμνες και στη συνέχεια χάνεται. Το νερό που χάνεται στο Μπεγκοβό Πόλε εμφανίζεται στις πηγές του ποταμού Μπαμπούνα στην άλλη πλευρά της Σολούνσκα Γκλάβα.
Κρίβολακ

Η Κρίβολακ () είναι μια περιοχή στην κεντροανατολική Βόρεια Μακεδονία, στην οποία βρίσκεται η μεγαλύτερη Στρατιωτική βάση των Ενόπλων Δυνάμεων της Δημοκρατίας της Βόρειας Μακεδονίας, και η μεγαλύτερη στρατιωτική περιοχή εκπαίδευσης στα Βαλκάνια. Η περιοχή αρχικά χρησιμοποιείτο για την εκπαίδευση των Ενόπλων Δυνάμεων της Δημοκρατίας της Βόρειας Μακεδονίας και των συμμάχων τους. Η βάση χρησιμοποιείται επίσης για τις ασκήσεις του ΝΑΤΟ, και όταν η Βόρεια Μακεδονία ήταν μέρος της Γιουγκοσλαβίας, για έλεγχο των χημικών όπλων.
Σλαβίστε

Η Σλαβίστε, επίσης γνωστή ως Πεδιάδα Κρίβα Παλάνκα, είναι μια ιστορική περιοχή γύρω από την Κρίβα Παλάνκα, στη βορειοανατολική Βόρεια Μακεδονία. Η ονομασία Σλαβίστε εμφανίζεται για πρώτη φορά το 1321 στο μοναστήρι Γκρατσανίσα του Σέρβου βασιλιά Στέφανου Ούρου Β΄ Μιλούτιν (1282–1321), αν και πιστεύεται ότι είναι προγενέστερη.
Οσόγκοβο

Το Οσόγκοβο (Βουλγαρική γλώσσα και Σλαβομακεδονική γλώσσα: ) ή Οσόγκοβοσκα Πλανίνα (Осоговска планина "ή" Осоговски Планини) είναι ένα βουνό και χιονοδρομικό κέντρο μεταξύ του νοτιοδυτικού τμήματος της Βουλγαρίας (Επαρχία Κιουστεντίλ) και του βορειοανατολικού μέρους της Βόρειας Μακεδονίας (Δήμος Κότσανη και Δήμος Κρίβα Παλάνκα).

Έχει μήκος περίπου 110 χιλιόμετρα και πλάτος 50 χιλιομέτρων, ενώ η υψηλότερη κορυφή είναι η Ρούεν στα 2251 μ., η οποία αποτελεί τον κύριο ορθογραφικό κόμβο στα σύνορα μεταξύ Βουλγαρίας και Βόρειας Μακεδονίας. Η πιο απότομη πλαγιά του βουνού βρίσκεται στα δυτικά και εκτείνεται από το Κάρεβ Βρβ.
Οροσειρά Βόρας

Η Οροσειρά Βόρας είναι μια οροσειρά στη βαλκανική χερσόνησο η οποία εκτείνεται στα σύνορα μεταξύ Βόρειας Μακεδονίας και Ελλάδας.
Διασυνοριακός φραγμός της Βόρειας Μακεδονίας

Ο Διασυνοριακός φραγμός της Βόρειας Μακεδονίας είναι ένας διασυνοριακός φραγμός ο οποίος κατασκευάστηκε από τη Βόρεια Μακεδονία στα σύνορα της με την Ελλάδα. Κατασκευάστηκε ως απάντηση στην Ευρωπαϊκή μεταναστευτική κρίση. Η κατασκευή του φραγμού ξεκίνησε τον Νοέμβριο του 2015, σύμφωνα με τον Διασυνοριακό φραγμό της Ουγγαρίας. Έχει μήκος 30 χλμ.
Κροατική Δημοκρατική Ένωση 1990

Η Κροατική Δημοκρατική Ένωση 1990 ( , σύντμηση: HDZ 1990) είναι ένα Κροατικό πολιτικό κόμμα στη Βοσνία και Ερζεγοβίνη. Ιδρύθηκε τη 16η Απριλίου 2006, κατόπιν διάσπασης από την Κροατική Δημοκρατική Ένωση της Βοσνίας και Ερζεγοβίνης, με πρόεδρο τον Ιλία Τσβιτανόβιτς. Το 2006 η ΚΔΕ 1990 ηγήθηκε στον εκλογικό συνασπισμό Κροάτες Μαζί (Hrvatsko Zajedništvo). 

Την 12η Σεπτεμβρίου 2014, η ΚΔΕ 1990 έγινε δεκτή ως μέλος παρατηρητής στο Ευρωπαϊκό Λαϊκό Κόμμα.
Ντόμπρο Πόλε

Το Ντόμπρο Πόλε () είναι μια μια κορυφή που βρίσκεται στο νότιο τμήμα της Βόρεια Μακεδονία στα σύνορα με την Ελλάδα. Το κοντινότερο χωριό είναι το Ζοβίκ στον Δήμο Νόβατσι στην περιοχή Μορίχοβο και το Προμαχόι στον Βόρα στον Νομό Πέλλας.

Η Μάχη του Ντόμπρο Πόλε έγινε στο Ντόμπρο Πόλε μεταξύ 15 και 18 Σεπτεμβρίου 1918.
Ματέο Μούζεκ

Ο Ματέο Μούζεκ ("Mateo Mužek", γενν. 29 Απριλίου 1995) είναι Κροάτης επαγγελματίας ποδοσφαιριστής, ο οποίος αγωνίζεται ως αριστερός πλάγιος αμυντικός για την ΑΕ Λάρισας.
Alea evangelii

μικρογραφία|400x400εσ|Διάγραμμα που απεικονίζει μια παραλλαγή του παιχνιδιού Tafl, από το χειρόγραφο του 12ου αιώνα CCC MS. 122
Alea evangelii ("Παιχνίδι των Ευαγγελίων") είναι ένα μέλος της οικογένειας των παιχνιδιών tafl (επιτραπέζιων). Γνωστό από ένα ιρλανδικό χειρόγραφο του ενδέκατου αιώνα, όπου του δίνεται ένα χριστιανικό βιβλικό πλαίσιο, το παιχνίδι παίζεται στις διασταυρώσεις ενός πίνακα 18 επί 18 τετραγώνων. Αυτός είναι μεγαλύτερος από αυτόν των περισσότερων παιχνιδιών "tafl" . 

Το χειρόγραφο, Corpus Christi College ms. 122 (folio 5 verso) προσπαθεί να δώσει βιβλικό νόημα σε μια παραλλαγή hnefatafl, και, αν και η διάταξη είναι δύσχρηστη, οι αναλογίες της βρίσκονται επίσης σε ένα κομμάτι του επιτραπέζιου παιχνιδιού που ανακαλύφθηκε στο Wimose στο δανικό νησί Φιονία.
World Athletics Indoor Tour

εναλλ.=|μικρογραφία|223x223εσ|Το πρώην λογότυπο του θεσμού.
Το World Athletics Indoor Tour είναι μια σειρά από μίτινγκ κλειστού στίβου που διοργανώνεται από την World Athletics. Ο θεσμός ξεκίνησε το 2016 ως IAAF World Indoor Tour (πρώην ονομασία) με 4 μίτινγκ. Σχεδιάστηκε για να δημιουργήσει μια σειρά από μίτινγκ σε στυλ Diamond League, για ανεβάσει το προφίλ του κλειστού στίβου, αντικαθιστώντας τη σειρά IAAF Indoor Permit Meetings.
Σιγισμόνδος της Βουργουνδίας

Ο Σιγισμόνδος της Βουργουνδίας ή Άγιος Σιγισμόνδος (Λατινική γλώσσα : "Sigismundus", πέθανε το 524), Βασιλιάς των Βουργουνδών (516 - 524) ήταν μεγαλύτερος γιος και διάδοχος του βασιλιά Γκουντομπάντ. Ο Σιγισμόνδος και ο μικρότερος αδελφός του Γκοντομάρ B΄ ηττήθηκαν σε μάχη από τους γιους του Κλόβις Α΄ σε εκστρατεία των Φράγκων στο Βασίλειο των Βουργουνδών με προτροπή της μητέρας τους Αγίας Κλοτίλδης. Οι Βουργουνδοί ηττήθηκαν και ο Βασιλιάς της Ορλεάνης Χλωδόμηρος αιχμαλώτισε τον Σιγισμούνδο, ο Γκοντομάρ Β΄ μπόρεσε να δραπετεύσει. 
Ο Γκοντομάρ Β΄ συγκρότησε τον στρατό του και ανακατέλαβε την Βουργουνδία αλλά ο Σιγισμόνδος, η γυναίκα του και τα παιδιά του εκτελέστηκαν από τον Χλωδόμηρο.
Κυβέρνηση της Γεωργίας

Η Κυβέρνηση της Γεωργίας ( ) είναι το ανώτατο όργανο της εκτελεστικής εξουσίας στη Γεωργία, που εφαρμόζει την εσωτερική και εξωτερική πολιτική της χώρας. Αποτελείται από έναν Πρωθυπουργό και 10 Υπουργούς. Τα καθήκοντα και οι αρμοδιότητες της κυβέρνησης ορίστηκαν στις Συνταγματικές τροποπολογίες που ψηφίστηκαν το 2017 και το 2018.
Ίλαρι Μπλάζι

Η Ίλαρι Μπλάζι (γεν. 28 Απριλίου 1981 στην Ρώμη) είναι ιταλίδα ηθοποιός και μοντέλο.
Σαν Φελίτσε Τσιρτσέο

Το Σαν Φελίτσε Τσιρτσέο (ιταλικά: "San Felice Circeo") είναι πόλη και κοινότητα στην επαρχία Λατίνα, στην περιοχή του Λάτσιο, στην κεντρική Ιταλία.

Η πόλη υπάγεται στο εθνικό πάρκο Τσιρτσέο. Ένα από τα αξιοθέατα της πόλης είναι το Γκρότα Γκουατάρι, ενός εκ των παλαιότερων χώρων όπου μαρτυράται παρουσία των Νεάντερταλ στην Ιταλία.

Ο φάρος του ακρωτηρίου Τσιρτσέο βρίσκεται 3 χιλιόμετρα από την παλιά πόλη. Στις 31 Μαΐου 2015 η πόλη είχε πληθυσμό 10.018 κατοίκων.
Νυχτερινή Υπόθεση

Η Νυχτερινή Υπόθεση (γαλλικά: Le Desordre et la Nuit), είναι ένα Γαλλικό φιλμ νουάρ του 1958 σε σκηνοθεσία Ζιλ Γκρέιντζερ. Πρωταγωνιστούν ο Ζαν Γκαμπέν και η Νάντια Τίλλερ.
Els Quatre Gats

H Els Quatre Gats (καταλανικά: "Els Quatre Gats", "əls ˈkwatɾə ˈɡats", «Οι Τέσσερις Γάτες») είναι καφετέρια στη Βαρκελώνη, Καταλονία, η οποία έγινε εξαιρετικά γνωστή ως χώρος συνάντησης διαφόρων δημοφιλών καλλιτεχνών, κατά την περίοδο του μοντερνισμού στην Καταλονία, γνωστή ως "modernisme". 

Η καφετέρια άνοιξε στις 12 Ιουνίου του 1897, στο γνωστό Casa Martí, και ήταν χοστέλ, μπαρ και καμπαρέ, έως ότου γίνει το γνωστό μέρος συνάντησης διαφόρων δημοφιλών καλλιτεχνών, κεντρικών φιγούρων του μοντερνισμού στη Βαρκελώνη, όπως του Πάμπλο Πικάσο και του Ραμόν Κάσας ι Καρμπό. Ωστόσο, περί το 1903, το μέρος έκλεισε λόγω οικονομικών δυσκολιών. Το 1978, όμως, άνοιξε ξανά, κι από το 1991 είναι στη σημερινή του κατάσταση.
Ρόμπερτ Γκραντ Άιτκεν

Ο Ρόμπερτ Γκραντ Άιτκεν ("Robert Grant Aitken", 31 Δεκεμβρίου 1864 – 29 Οκτωβρίου 1951) ήταν Αμερικανός αστρονόμος.
Γιάννης Πατσιλινάκος

Ο Γιάννης Πατσιλινάκος (Αθήνα, 2 Ιουλίου 1948) είναι καρδιολόγος και πολιτικός. Έχει διατελέσει δήμαρχος Περάματος επί τρεις τετραετίες (1987-1990, 1995-1998 και 1999-2002), βουλευτής του Κομμουνιστικού Κόμματος Ελλάδας (2004-2005), καθώς και πρόεδρος του Εθνικού Συμβουλίου κατά των Ναρκωτικών.

Γεννήθηκε στην Αθήνα. Μεγάλωσε αρχικά στην Αγια-Σοφιά του Πειραιά και από το 1954 στο Νέο Ικόνιο, στην περιοχή Πλακούδα. Φοίτησε σε σχολεία της περιοχής του. Πατέρας του ήταν ο γυναικολόγος Αλέξανδρος Πατσιλινάκος, από τον Άη-Γιώργη Κοίτας της Μάνης, ο οποίος χρημάτισε δήμαρχος Κερατσινίου την περίοδο 1951 έως 1955. Μητέρα του ήταν η Σταυρούλα Πατσιλινάκου, το γένος Κυραγιάννη, η οποία είχε καταγωγή από τη Μάνη, αλλά μεγάλωσε στην Καλαμάτα.

Το 1966, πέρασε στην Ιατρική Σχολή του Πανεπιστημίου Αθηνών, ολοκληρώνοντας τις σπουδές του το 1972. Την 1η Απριλίου 1973, παρουσιάστηκε στον στρατό, στην Κόρινθο. Μετά την αρχική εκπαίδευση μετατέθηκε στην Ορεστιάδα, όπου υπηρέτησε για 30 μήνες, λόγω των γεγονότων της δικτατορίας, της Κύπρου και της μεταπολίτευσης. Έκανε το αγροτικό του στην Φθιώτιδα, στον Άη-Γιώργη Τυμφρηστού.

Το 1975, παντρεύτηκε την μικροβιολόγο Δήμητρα Παπαδάκη, με την οποία απέκτησε τρία παιδιά, που έγιναν και αυτά γιατροί μεγαλώνοντας: Τον Αλέξανδρο, καρδιολόγο, την Σταυρούλα, πνευμονολόγο και την Κωνσταντίνα, μικροβιολόγο. Την ίδια χρονιά, έγινε μέλος του Κομουνιστικού Κόμματος Ελλάδας.

Ως ειδικευόμενος καρδιολόγος, υπηρέτησε για 4 χρόνια στο Νοσοκομείο “Αλεξάνδρα” και 1 χρόνο στο “Τζάννειο”.

Το 1981, άνοιξε καρδιολογικό ιατρείο στο Πέραμα και άρχισε να ασκεί την ιατρική. Παράλληλα, την περίοδο 1981-1984, χρημάτισε μέλος του Διοικητικού Συμβουλίου του Ιατρικού Συλλόγου Πειραιά.
Γκουντομπάντ

Ο Γκουντομπάντ ή Φλάβιος Γκουντοβάδος (Λατινική γλώσσα : "Flavius Gundobadus", περί το 452 - 516), Βασιλιάς των Βουργουνδών (473 - 516) ήταν τρίτος γιος του βασιλιά Γκουντέριχου. Κατείχε τον τίτλο του Πατρίκιου στην Δυτική Ρωμαϊκή Αυτοκρατορία (472 - 473) τρία χρόνια πριν την κατάρρευση της, διαδέχθηκε στον τίτλο τον θείο του Ρικίμερο. Παρέμεινε διάσημος για την δημιουργία του "Βουργουνδιακού Νομικού Κώδικα" που συνδύασε το Ρωμαϊκό Δίκαιο με παλιά Γερμανικά έθιμα. Η σύζυγος του ήταν η Καριτηνή.
Νέστορας Μυτίδης

Ο Νέστορας Μυτίδης (γενν. 1 Ιουνίου 1991) είναι Κύπριος ποδοσφαιριστής, ο οποίος αγωνίζεται ως επιθετικός για τον Λεβαδειακό.
Γοδεγίσελος

Ο Γοδεγίσελος (Λατινική γλώσσα : "Chilperikus", πέθανε το 501), Συμβασιλέας της Βουργουνδίας (473 - 501) ήταν ο δεύτερος γιος του βασιλιά Γκουντέριχου. Την περίοδο 463 - 473 ήταν Συμβασιλέας στην Βουργουνδία μαζί με τον πατέρα του. Ο Γοδεγίσελος ήταν θείος και δάσκαλος της Αγίας Κλοτίλδης που παντρεύτηκε τον Βασιλιά των Φράγκων Κλόβις Α΄. Με την βοήθεια του Κλόβις Α΄ προσπάθησε να κατακτήσει ολόκληρο το Βασίλειο των Βουργουνδών από τον αδελφό του Γκουντομπάντ που είχε δολοφονήσει τους αδελφούς του Γκοντομάρ και Χιλπέριχο Β΄. 

Με την υπόσχεση ότι θα πληρώσει ετήσιο φόρο ο Κλόβις Α΄ δέχτηκε να βοηθήσει τον Γοδεγίσελο εναντίον του αδελφού του και βάδισε με τον στρατό του στην Βουργουνδία (500). Ο Γκουντομπάντ κάλεσε σε βοήθεια τον Γοδεγίσελο να τον αποκρούσει αλλά είδε έκπληκτος ότι έπρεπε να αντιμετωπίσει τόσο τον στρατό των Φράγκων όσο και τον αδελφό του. Οι δύο στρατοί συναντήθηκαν στην Ντιζόν, ο Γκουντομπάντ δραπέτευσε στην Αβινιόν και ο Γοδεγίσελος οπισθοχώρησε στην Βιέν. Ο Κλόβις Α΄ ακολούθησε τον Γκουντομπάντ στην Αβινιόν και ξεκίνησε να τον πολιορκεί, τον ανάγκασε τελικά να κλείσει ειρήνη και να του δώσει όρκο υποτέλειας. Ο Γκουντομπάντ ανέκαμψε ωστόσο την επόμενη χρονιά με την βοήθεια των Βησιγότθων (501), πολιόρκησε τον Γοδεγίσελο στην Βιέν και τον θανάτωσε, τον αντικατέστησε ο γιος του Γκουντομπάντ Σιγισμόνδος της Βουργουνδίας.
25ος παράλληλος νότια

Ο 25ος παράλληλος νότια είναι ένας κύκλος γεωγραφικού πλάτους που βρίσκεται 25° νότια από τον ισημερινό της Γης, νότια του Τροπικού του Αιγόκερου. Διασχίζει τον Ατλαντικό Ωκεανό, την Αφρική, τον Ινδικό Ωκεανό, την Αυστραλασία, τον Ειρηνικό Ωκεανό και τη Νότια Αμερική.
Χιλπέριχος Β΄ της Βουργουνδίας

Ο Χιλπέριχος Β΄ της Βουργουνδίας (Λατινική γλώσσα : "Chilperikus", περί το 450 - 493), Συμβασιλέας της Βουργουνδίας (473 - 493) ήταν ο μεγαλύτερος γιος του Γκουντέριχου. Ο Χιλπέριχος Β΄ ήταν την περίοδο 463 - 473 συμβασιλέας στο Βασίλειο των Βουργουνδών μαζί με τον πατέρα του. Με τον θάνατο του Γκουντέριχου (473 ή 474) ο Χιλπέριχος Β΄ και οι τρεις μικρότεροι αδελφοί του μοίρασαν το βασίλειο : ο Χιλπέριχος Β΄ δέχτηκε την Βαλάνς, ο Γοδεγίσελος την Γενεύη, ο Γκουντομπάντ την Βιέν και ο Γκοντομάρ την Λυών.
Στις αρχές της δεκαετίας του 470 ο Στρατιωτικός Μάγιστρος Εκδίκιος τον πίεσε να υποταχθεί στην Ρωμαϊκή αυτοκρατορία. Ο Χιλπέριχος Β΄ πρόσφερε άσυλο στον Εκδίκιο την εποχή που οι Βησιγότθοι κατέλαβαν την Ωβέρνη. 

Όταν ο αδελφός του Γκουντομπάντ δολοφόνησε τον μικρότερο αδελφό του Γκοντομάρ στράφηκε εναντίον του Χιλπέριχου Β΄ (486). Ο Γκουντομπάντ θανάτωσε τον Χιλπέριχο Β΄ έπνιξε την σύζυγο του και έστειλε τις δύο του κόρες εξορία (493), η μεγαλύτερη Χρόνα έγινε μοναχή και η μικρότερη Κλοτίλδη δραπέτευσε στην αυλή του άλλου του αδελφού Γοδεγίσελου. Ο Σάλιος βασιλεύς Κλόβις Α΄ ζήτησε από τον Γκουντομπάντ το χέρι της ανεψιάς του, ο Βουργουνδός βασιλιάς του απάντησε ότι δεν μπορούσε να αρνηθεί την πρόταση. Ο Κλόβις Α΄ και ο Γοδεγίσελος συμμάχησαν εναντίον του Γκουντομπάντ σε έναν μακρόχρονο εμφύλιο πόλεμο.
Ευρωπαϊκή Γεωργία

Η Ευρωπαϊκή Γεωργία – Κίνημα για την Ελευθερία () είναι ένα πολιτικό κόμμα στη Γεωργία. Ιδρύθηκε τον Ιανουάριο του 2017 από εξέχοντα πρώην μέλη του Ηνωμένου Εθνικού Κινήματος, και έχει έδρα στην Τιφλίδα. Πρόεδρος του κόμματος είναι ο Γεωργιανός πολιτικός και διπλωμάτης Νταβίντ Μπακράτζε.
Γιασίν Αγιούμπ

Ο Γιασίν Αγιούμπ ("Yassin Ayoub", αραβικά:ياسين ايوب‎, γενν. 6 Μαρτίου 1994) είναι Μαροκινός-Ολλανδός επαγγελματίας ποδοσφαιριστής, ο οποίος αγωνίζεται ως κεντρικός μέσος για τον Παναθηναϊκό.
Ρενέα των Βουρβόνων

H Ρενέα των Βουρβόνων, δούκισσα της Λωρραίνης, (Γαλλική γλώσσα : "Renée de Lorraine", 1494 - 26 Μαΐου 1539) από τον Οίκο των Βουρβόνων ήταν κόρη του κόμη του Μονπανσιέ και με τον γάμο της έγινε δούκισσα της Λωρραίνης. Ήταν κόρη του Γιλβέρτου, κόμη του Μονπανσιέ και της Κλάρας Γκοντζάγκα, κόρης του Φρειδερίκου Α΄, μαρκησίου της Μάντουα, αδελφός της ήταν ο Κάρολος Γ΄ του Μπουρμπόν. Η Ρενέα μεταφέρθηκε με τις ξαδέλφες της που ήταν πριγκίπισσες της Γαλλίας, παντρεύτηκε τον Αντώνιο της Λωρραίνης στην Αμπουάζ (26 Ιουνίου 1515). Τον γάμο τακτοποίησε ο Φραγκίσκος Α΄ της Γαλλίας, ο Γάλλος βασιλιάς είχε υποσχεθεί στον Αντώνιο να τον παντρέψει με την Γαλλίδα χήρα βασίλισσα Μαρία Τυδώρ, όταν εκείνη διάλεξε άλλον σύζυγο την αντικατέστησε με την Ρενέα. 

Η είσοδος της Ρενέα στην Νανσύ περιγράφεται από έναν Γάλλο χρονικογράφο, στις αρχές Μαρτίου του 1516 μετέβη από την Μπαρ-λε-Ντυκ στην Νανσύ, έκανε μία στάση τον πύργο του χωριού Λέχου. Αφού διασκέδασε για έξι ώρες με ένα καταπληκτικό πικνίκ έφτασε στις πύλες της Νανσύ, την υποδέχτηκε να την τιμήσει μία χορωδία με μεγαλοπρέπεια, τα κανόνια πυροβολούσαν από τα τείχη. Η δούκισσα Ρενέα δεν είχε τις ικανότητες να ασκήσει ισχυρή πολιτική εξουσία στην Λωρραίνη. Είχε ωστόσο μια ισχυρή πολιτική κουλτούρα, μετέφερε όπως περιγράφεται "τις χάρες και την κομψότητα της αυλής της Μάντουας" στην Λωρραίνη. Η μεγάλη έκρηξη των γραμμάτων και των τεχνών την εποχή του Αντωνίου στην Νανσύ οφείλεται στην Ρενέα. Η Ρενέα πήρε εντολή να ταξιδεύσει στην Κομπιένη για να συναντήσει την Μαρία της Ουγγαρίας, κυβερνήτης των Κάτω Χωρών. Τον Μάρτιο του 1539 ταξίδευσε στην Νεσατώ για να συναντήσει τον Αντώνιο που υπέφερε από στοματικές διαταραχές. Η Ρενέα πέθανε στην Νανσύ από δυσεντερία (26 Μαίου 1539).
Τεχνητή Λίμνη Ταμασού

Η Τεχνητή Λίμνη Ταμασού είναι τεχνητή λίμνη στην Επαρχία Λευκωσίας στην Κύπρο. Βρίσκεται στα διοικητικά όρια των κοινοτήτων Καμπιά και Πέρα.
Παγκόσμιο Οικονομικό Φόρουμ

Το Παγκόσμιο Οικονομικό Φόρουμ, με έδρα το Κολονί του καντονιού της Γενεύης στην Ελβετία είναι μη κερδοσκοπική οργάνωση η οποία ιδρύθηκε το 1971. Η αποστολή του φόρουμ αναφέρεται ως "αφιερωμένο στη βελτίωση της κατάστασης του κόσμου φέρνοντας σε συνάντηση επιχειρηματικούς, πολιτικούς, ακαδημαϊκούς και άλλους ηγέτες της κοινωνίας για να διαμορφώσει τις παγκόσμιες, περιφερειακές και βιομηχανικές ατζέντες". Είναι οργανισμός ο οποίος βασίζεται στην συμμετοχή των μελών του, ενώ μέλη του είναι οι μεγαλύτερες εταιρείες του κόσμου.

Το φόρουμ διεξάγει μια ετήσια συνάντηση στα τέλη Ιανουαρίου στο Ντάβος, ένα ορεινό θέρετρο στο Γκραουμπύντεν των ανατολικών Άλπεων στην Ελβετία. Εκεί συναντούνται περίπου 3.000 επιχειρηματίες, πολιτικοί ηγέτες, οικονομολόγοι, διασημότητες και δημοσιογράφοι. Κάθε ετήσια συνάντηση διαρκεί μέχρι και πέντε ημέρες όπου συζητούνται παγκόσμια ζητήματα, σε περίπου 500 δημόσιες και ιδιωτικές συνεδρίες.

Η οργάνωση συγκαλεί περίπου έξι με οχτώ περιφερειακές συναντήσεις κάθε χρόνο στην Αφρική, την Ανατολική Ασία, την Λατινική Αμερική και την Ινδία, ενώ διεξάγει και δύο συναντήσεις στην Κίνα και τα Ηνωμένα Αραβικά Εμιράτα. Εκτός από τις συναντήσεις, ο οργανισμός παρέχει μια πλατφόρμα για τους ηγέτες όλων των ομάδων του κόσμου – στην επιχειρηματικότητα, τη διακυβέρνηση και την κοινωνία – για να συνεργαστούν σε διάφορα εγχειρήματα και πρωτοβουλίες. Παράγει μια σειρά αναφορών και απασχολεί τα μέλη του σε εξειδικευμένες πρωτοβουλίες.
Σπύρος Νάτσος

Ο Σπύρος Νάτσος (γενν. 9 Ιουνίου 1998, Πρέβεζα) είναι Έλληνας ποδοσφαιριστής, ο οποίος αγωνίζεται ως αμυντικός μέσος για τον Ατρόμητο.
Τιλάπια

Τα Τιλάπια είναι κοινό όνομα για περίπου εκατό είδη Κιχλίδων. Τα Τίλαπια είναι κυρίως ψάρια γλυκού νερού που κατοικούν σε ρηχά νερά, ποτάμια και λίμνες. Ιστορικά, είχαν μεγάλη σημασία στην βιοτεχνική αλιεία στην Αφρική και στην υδατοκαλλιέργεια. Τα Τιλάπια μπορούν να γίνουν προβληματικό εισβαλλόμενο είδος σε νέους οικοτόπους ζεστού νερού όπως η Αυστραλία, είτε σκόπιμα είτε τυχαία εισήχθησαν, αλλά γενικά δεν βρίσκονται σε εύκρατα κλίματα λόγω της ανικανότητάς τους να επιβιώσουν στα κρύα νερά.
Ελεονώρα, κόμισσα του Βερμαντουά

Η Ελεονώρα, κόμισσα του Βερμαντουά (Γαλλική γλώσσα : "Eleanor de Vermandois", 1148/1149 - 19/21 Ιουνίου 1213) από τον Οίκο των Καπετιδών ήταν κόρη του κόμη του Βερμαντουά και με τους γάμους της έγινε πρώτα κόμισσα του Όστερβαντ, μετά κόμισσα του Νεβέρ, έπειτα κόμισσα του Μπουλόν και τέλος κόμισσα του Μπωμόν. Ήταν κόρη του Ραούλ Α΄ του Βερμαντουά και της Πετρονίλλας των Πουατιέ, κόρης του Γουλιέλμου Ι΄, δούκα της Ακουιτανίας.
Η Ελεονώρα ήταν το μικρότερο παιδί του πατέρα της από τον δεύτερο γάμο του, μεγαλύτερα αδέλφια της ήταν ο Ραούλ Β΄ του Βερμαντουά και η Ελισάβετ του Βερμαντουά, μεγαλύτερος ετεροθαλής αδελφός της από τον πρώτο γάμο του πατέρα της ήταν ο Φήλιξ του Βαλουά. Λίγα χρόνια αργότερα οι γονείς της χώρισαν, ο πατέρας της παντρεύτηκε σε τρίτο γάμο της Λωρέτ της Φλάνδρας (1152) αλλά πέθανε αργότερα την ίδια χρονιά. Την εποχή που γεννήθηκε ήταν τέταρτη σε σειρά διαδοχής για την κομητεία του Βερμαντουά, κατόρθωσε ωστόσο να κληρονομήσει τον τίτλο. Η Ελεονώρα παντρεύτηκε σε πρώτο γάμο τον έφηβο Γοδεφρείδο του Οίκου της Φλάνδρας, κόμη του Όστερβαντ (1162) γιο του Βαλδουίνου Δ΄ του Αινώ, ο σύζυγος της πέθανε ωστόσο την ίδια χρονιά ενώ ετοιμαζόταν για ταξίδι στην Παλαιστίνη. Το 1164 η Ελεονώρα έκανε δεύτερο γάμο, με τον Γουλιέλμο Δ΄, κόμη του Νεβέρ αυτός απεβίωσε 4 έτη μετά στην Άκρα, σε Σταυροφορία. Η Ελεονώρα παντρεύτηκε σε τρίτο γάμο τον Ματθαίο του Οίκου της Λωρραίνης κόμη του Μπουλόν, ο οποίος είχε διαζευχθεί την πρώτη σύζυγο του Μαρία Α΄ της Βουλώνης ένα έτος πριν. Είχε τέκνο:

*μία κόρη, απεβ. νήπιο.

Το 1173 ο Ματθαίος, στην πολιορκία του Τρεντόν (νυν Νεσατέλ-αν-Μπραι) χτυπήθηκε από το βέλος ενός τοξότη μοιραία.
Το 1175 η Ελεονώρα παντρεύτηκε για 4η φορά, με τον Ματθαίο Γ΄ κόμη του Μπωμόν, έζησαν 17 έτη, ώσπου το 1192 ο Ματθαίος Γ΄ διαζεύχθηκε την Ελεονώρα (1192). Δεν απέκτησε (επιζώντες) απογόνους από τους γάμους της. Η Ελεονώρα ήταν τέταρτη σε σειρά διαδοχής στην κομητεία του Βερμαντουά, ο μεγαλύτερος ετεροθαλής αδελφός της ωστόσο Φήλιξ παραιτήθηκε για να γίνει μοναχός (1160), ο αδελφός της Ραούλ πέθανε από λέπρα χωρίς απογόνους (1176) και η αδελφή της Ελισσάβετ πέθανε επίσης (1183). Η αδελφή της δεν είχε αποκτήσει παιδιά από τον γάμο της με τον σύζυγο της Φίλιππο της Αλσατίας οπότε η Ελεονώρα κατόρθωσε να αποκτήσει νόμιμα την κομητεία του Βερμαντουά. Ο Φίλιππος αρνήθηκε να την παραδώσει στην Ελεονώρα, σε απάντηση αυτή ζήτησε βοήθεια από τον βασιλιά της Γαλλίας Φίλιππο Αύγουστο. Με την "Συνθήκη της Αμιένης" (20 Μαρτίου 1186) η Ελεονώρα κράτησε το Βαλουά και τμήμα του Βερμαντουά με τον τίτλο της κόμισσας του Βερμαντουά. Όταν πέθανε ο Φίλιππος (1193) κληρονόμησε και το υπόλοιπο του Βερμαντουά με τον όρο να παραδώσει όλο το Βερμαντουά στον βασιλιά Φίλιππο Αύγουστο αν πέθαινε χωρίς απογόνους. Πέθανε χωρίς απογόνους και την κληρονόμησε ο βασιλιάς Φίλιππος.
Αμπντούλ Ραχμάν Ουές

Ο Αμπντούλ Ραχμάν Ουές ("Abdul Rahman Oues", γενν. στις 14 Ιουνίου 1998) είναι Σύριος κάτοχος Ελληνικής υπηκοότητας επαγγελματίας ποδοσφαιριστής, ο οποίος αγωνίζεται ως δεξιός πλάγιος αμυντικός για τον ΟΦΗ.
Toc Toc

To Toc Toc είναι ισπανική κωμική ταινία του 2017, σε σενάριο και σκηνοθεσία Βιθέντε Βιγιανουέβα. Τη διανομή της ταινίας ανέλαβε η Warner Bros.. Πρωταγωνιστούν οι Ρόσι ντε Πάλμα, Πάκο Λεόν, Ίνμα Κουέβας, Όσκαρ Μαρτίνεθ, Αλεχάντρα Χιμένεθ, Άντριαν Λάστρα και Άνα Ρούχας. Η πλοκή της ταινίας περιστρέφεται γύρω από μία ομάδα ατόμων που πάσχουν από ιδεοψυχαναγκαστική διαταραχή (OCD). Η ταινία είναι ένα remake γαλλικής θεατρικής παράστασης του Λοράν Μπαφιέ. 

Ο τίτλος της ταινίας προέρχεται από το "τοκ-τοκ" όπως περιγράφεται ο ήχος μιας πόρτας που χτυπιέται, αλλά και από το αρκτικόλεξο της προαναφερθείσας διαταραχής στα ισπανικά: "trastorno obsesivo compulsivo". Η ταινία, επίσης, προβλήθηκε στο φεστιβάλ Cine de Verano, της Σεβίλλης, το 2018.
Συμμαχία των Πατριωτών της Γεωργίας

Η Συμμαχία των Πατριωτών της Γεωργίας (, συντομία: Γεωργιανοί Πατριώτες) είναι ένα κεντροδεξιό πολιτικό κόμμα στη Γεωργία. Iδρύθηκε το 2012 και έχει την έδρα του στην Τιφλίδα. Πρόεδρος του κόμματος είναι ο Νταβίντ Ταρκάν Μουραβί, και Γενικός Γραμματέας η Ίρμα Ινασβίλι. 

Επί του παρόντος το κόμμα έχει 6 έδρες στο Κοινοβούλιο της Γεωργίας.
Σάρα Κόλακ

Η Σάρα Κόλακ (γεν. 22 Ιουνίου 1995) είναι Κροάτισσα αθλήτρια του στίβου, η οποία εξειδικεύεται στον ακοντισμό. Έχει ατομικό ρεκόρ 68.43 μέτρων από το 2017, επίδοση που αποτελεί και εθνικό ρεκόρ, καθώς και την 8η καλύτερη επίδοση όλων των εποχών.
Τεχνητή Λίμνη Σολέας

Η Τεχνητή Λίμνη Σολέας είναι τεχνητή λίμνη στην Επαρχία Λευκωσίας στην Κύπρο. Βρίσκεται στα διοικητικά όρια των κοινοτήτων Φλάσου και Ληνού.
Βασίλης Φασίδης

Ο Βασίλης Φασίδης (γεννημένος στις 22 Ιουνίου 1996) είναι Έλληνας ποδοσφαιριστής, ο οποίος αγωνίζεται ως πλάγιος μέσος για τα Τρίκαλα.
Πηνελόπη Φουντεδάκη

H Πηνελόπη Φουντεδάκη (Αθήνα, 1959) είναι Ελληνίδα νομικός, Καθηγήτρια Συνταγματικού Δικαίου στο Πάντειο Πανεπιστήμιο. Διετέλεσε Πρόεδρος του Τμήματος Πολιτικής Επιστήμης και Ιστορίας, του Πάντειου Πανεπιστημίου την περίοδο 2014 εώς 2018.

Έχει διατελέσει μέλος της Εθνικής Επιτροπής για τα Δικαιωμάτα του Ανθρώπου, αναπληρωματικό μέλος της Αρχής Προστασίας Δεδομένων Προσωπικού Χαρακτήρα, μέλος Διοικητικού Συμβουλίου του Ιδρύματος Κρατικών Υποτροφιών και έχει ακαδημαϊκό συγγραφικό έργο.

Άρθρα και παρεμβάσεις της στην επικαιρότητα φιλοξενούνται στον ελληνικό και διεθνή τύπο. Χαρακτηριστικά, το Φεβρουάριο 2016 δημοσιεύθηκε κοινή δήλωση της με δεκατέσσερις καθηγητές συνταγματικού δικαίου, στην οποία κάλεσε την πρόεδρο του Αρείου Πάγου Βασιλική Θάνου να ανακαλέσει τη μήνυσή εναντίον του καθηγητή Σταύρου Τσακυράκη υποστηρίζοντας τον. Επίσης το 2017 δημοσιεύθηκε κοινή δήλωση της για την απόπειρα αύξησης των ορίων συνταξιοδότησης για τους ανώτατους δικαστές από τη Βασιλική Θάνου.
Νεόφυτος Μιχαήλ

Ο Νεόφυτος Μιχαήλ (γενν. 16 Δεκεμβρίου 1993) είναι Κύπριος ποδοσφαιριστής, ο οποίος αγωνίζεται ως τερματοφύλακας για τον Αστέρας Τρίπολης, με δανεισμό από το ΑΠΟΕΛ.
Γκουντέριχος

Ο Γκουντέριχος (πέθανε το 473) Βασιλιάς της Βουργουνδίας (436 - 473) ήταν υποτιθέμενος γιος του βασιλιά Γκούνθερ. Οι Βουργουνδοί με τον βασιλιά τους Γκούνθερ διέσχισαν τον Ρήνο (406) και εγκαταστάθηκαν στην περιοχή ύστερα από σχετική άδεια που τους έδωσε ο αυτοκράτορας Φλάβιος Ονώριος. Οι βίαιες προσπάθειες του Γκούνθερ να επεκτείνει το βασίλειο του προς τα δυτικά τον έφερε σε σύγκρουση 30 χρόνια αργότερα με την Δυτική Ρωμαϊκή Αυτοκρατορία (436). Ο Ρωμαίος στρατηγός Φλάβιος Αέτιος με Ούννους μισθοφόρους συνέτριψε ένα στρατιωτικό σώμα Βουργουνδών, οι Ούννοι κατόπιν κατέστρεψαν την πρώτη τους πρωτεύουσα Βορμς.
I Popolari di Italia Domani

Το I Popolari di Italia Domani ( PID ) ήταν ένα ιταλικό πολιτικό κόμμα με χριστιανοδημοκρατική έμπνευση, το οποίο γεννήθηκε μέσα από το UdC στις 28 Σεπτεμβρίου 2010 και παρουσιάστηκε επίσημα στις 7 Οκτωβρίου . 

Τα μέλη του εγκαταλείπουν τον ρόλο της αντιπολίτευσης και λαμβάνουν μέρος για να υποστηρίξουν την κεντροδεξιά κοινοβουλευτική πλειοψηφία του Σίλβιου Μπερλουσκόνι· ως πρώτη πράξη ψήφου εμπιστοσύνης στην κυβέρνηση Berlusconi IV . 

Οι κύριοι ιδρυτές είναι βουλευτές από την Καμπανία και τη Σικελία, οι οποίοι λογοδοτούν στον πρώην πρόεδρο της Περιφέρειας της Σικελίας Totò Cuffaro, ήδη αναπληρωτή γραμματέα του UDC. 

Τέσσερις βουλευτές υποστηρίζουν το PID, ο Francesco Saverio Romano, ο Giuseppe Drago, ο Michele Pisacane, ο Giuseppe Ruvolo, μία γερουσιαστής, η Maria Pia Castiglione, ένας ευρωβουλευτής, ο Antonello Antinoro και τέσσερις περιφερειακοί βουλευτές της Σικελίας. 

Ο εθνικός συντονιστής είναι ο Saverio Romano, πρώην περιφερειακός γραμματέας του UDC της Σικελίας. Πρόεδρος, μέχρι την αποχώρησή του, ήταν ο Calogero Mannino . 

Το 2012, μαζί με το Azione Popolare του Silvano Moffa, το PID ξεκίνησε το Movimento Cristiano Lavoratori του Carlo Costalli και το Patto Cristiano Esteso του Massimo Ripepi, στο Cantiere Popolare .
Αμπιορίξ

Αμπιορίξ ( στα Λατινικά : Ambiorix , στα Ιταλικά : Ambiorige ) . 

Ήταν, μαζί με τον Κατουβόλκο(Catuvolco), πρίγκιπα των Εβουρώνων, μια κέλτικη φυλή της Βελγικής Γαλατίας (που αντιστοιχεί στα σημερινά εδάφη του Βελγίου, του Λουξεμβούργου, της βορειοανατολικής Γαλλίας, της κεντροδυτικής Γερμανίας και του νότιου τμήματος , που οριοθετείται από τον ποταμό Ρήνο, των κάτω χωρών). Τον 19ο αιώνα , έγινε εθνικός ήρωας στο Βέλγιο, επειδή αντιστάθηκε στην κατάκτηση του Γάιου Ιούλιου Καίσαρα, όπως ο ίδιος γράφει στο απομνημονεύματα περί του Γαλατικού πολέμου .
2023

"Η παρούσα σελίδα αφορά το έτος 2023 κατά το Γρηγοριανό ημερολόγιο"<br>

Το έτος 2023 θα αρχίσει ημέρα Κυριακή κατά το Γρηγοριανό ημερολόγιο. Θα είναι το 2023ο έτος της χριστιανικής χρονολογίας, το 23ο έτος της 3ης χιλιετίας, το 23ο έτος του 21ου αιώνα.
Ράσμους Χουόστετ

Ο Ράσμους Χουόστετ ("Rasmus Sjöstedt", γενν. 28 Φεβρουαρίου 1992) είναι Σουηδός επαγγελματίας ποδοσφαιριστής, ο οποίος αγωνίζεται ως αμυντικός μέσος για τον Παναιτωλικό.
Βιβλιοθήκη του Πανεπιστημίου του Κέιμπριτζ

Η Βιβλιοθήκη του Πανεπιστημίου του Κέιμπριτζ ("Cambridge University Library") είναι η κεντρική ερευνητική βιβλιοθήκη του Πανεπιστημίου του Κέιμπριτζ στην Αγγλία. Είναι η μεγαλύτερη από τις 114 συνολικά επιμέρους βιβλιοθήκες που υπάρχουν στα διάφορα κολέγια και τμήματα του. Αποτελεί μείζονα πηγή επιστημονικών πληροφοριών για τα μέλη της πανεπιστημιακής κοινότητας, όσο και για εξωτερικούς ερευνητές. Μέσα στο Πανεπιστήμιο αναφέρεται συχνά με τα αρχικά «UL» (University Library). Οι 21 από τις βιβλιοθήκες του Πανεπιστημίου μοιράζονται την ίδια κεντρική διοίκηση με τη μεγάλη Βιβλιοθήκη του Πανεπιστημίου.

Η Βιβλιοθήκη του Πανεπιστημίου του Κέιμπριτζ είναι η μία από τις 6 νόμιμες βιβλιοθήκες-καταθετήρια στο Ηνωμένο Βασίλειο, σύμφωνα με νόμο. Στεγάζει περίπου 9 εκατομμύρια τεκμήρια (συμπεριλαμβάνονται χάρτες και παρτιτούρες), ενώ μέσα από την κατάθεση κατά τον νόμο, την αγορά και τις δωρεές, δέχεται περίπου 100 χιλιάδες νέα τεκμήρια κάθε έτος. Είναι η μοναδική από τις βιβλιοθήκες-καταθετήρια που διατηρεί ένα μεγάλο μέρος του υλικού της σε ανοικτή πρόσβαση και που επιτρέπει σε κάποιες κατηγορίες αναγνωστών να δανείζονται από τις συλλογές της.

Η αρχική θέση της βιβλιοθήκης ήταν οι «Παλαιές Σχολές» (Old Schools), μέχρι που δεν υπήρχε πλέον επαρκής χώρος σε αυτό το κτήριο και έτσι ανεγέρθηκε ένα νέο κτήριο για τη βιβλιοθήκη τη δεκαετία του 1930, στη θέση ενός παλαιού στρατιωτικού νοσοκομείου, στη δυτική πλευρά του κέντρου της πόλεως του Κέιμπριτζ, σήμερα μεταξύ του Κολεγίου Ρόμπινσον και της αυλής του Κολεγίου Κλαιρ (Clare College). Το σημερινό κτήριο, που σχεδιάσθηκε από τον αρχιτέκτονα Τζάιλς Γκίλμπερτ Σκοτ, λειτούργησε το 1934. Η σημερινή διευθύντρια, δρ. Τζέσικα Γκάρντνερ, είναι μόλις η δεύτερη γυναίκα στην ιστορία που διευθύνει τη συγκεκριμένη βιβλιοθήκη.
Τεχνητή Λίμνη Κλήρου

Η Τεχνητή Λίμνη Κλήρου είναι τεχνητή λίμνη στην Επαρχία Λευκωσίας στην Κύπρο. Βρίσκεται εντός των διοικητικών ορίων της κοινότητας Κλήρου.
Γκραμ Βίκας

Η Γκραμ Βίκας (Gram Vikas) είναι ινδική μη-κυβερνητική οργάνωση που ιδρύθηκε το 1979 και εδρεύει στην Ορίσα. Σκοπός της είναι ο συντονισμός της δημιουργίας υποδομών ύδρευσης και αποχέτευσης ώστε να ενώσει και να ενδυναμώσει τις αγροτικές κοινότητες, συμπεριλαμβανομένων των κοινοτήτων Αντιβάσι.

Η φράση "Γκραμ Βίκας" μεταφράζεται ως "ανάπτυξη χωριών", τόσο στη γλώσσα Χίντι όσο και στην Όντια, την επίσημη γλώσσα της Ορίσα.
Ύψωμα Χίλια

Το ύψωμα Χίλια (τουρκικά: Seçek, μτγ: Σέτσεκ) είναι ύψωμα το οποίο βρίσκεται στα σύνορα Ελλάδας-Βουλγαρίας, στο νομό Ροδόπης. Το ύψωμα βρίσκεται σε υψόμετρο 800 μέτρων, στην οροσειρά της Ροδόπης. Κοντά στο ύψωμα υπάρχουν δύο βραχογραφίες οι οποίες χρονολογούνται από το 1100-900 π.Χ.Κάθε χρόνο αρχές Αυγούστου, στο "ύψωμα Χίλια" διοργανώνεται η "Ετήσια Συνάντηση των Αλεβιτών" της Ελλάδας, με σειρά πολιτιστικών εκδηλώσεων. Εδώ και επτά αιώνες περίπου οι κάτοικοι των γύρω χωριών, διοργανώνουν διάφορες εκδηλώσεις και αγώνες πάλης με λάδι. Απέχει περίπου 20 χλμ. από την Ρούσσα, 12 χλμ. από το Γονικό και 16 χλμ. από το Τεκές Σεγίτ Αλή Σουλτάν.
Δυναστεία των Παχλαβί

Η Δυναστεία των Παχλαβί ήταν η τελευταία κυβερνώσα δυναστεία του Αυτοκρατορικού Κράτους του Ιράν (, μεταγραφή στο λατινικό: Kešvare Šâhanšâhiye Irân - "Κεσβάρε Σαχανσαχιέ Ιράν") από το 1925 μέχρι το 1979, όταν η Περσική μοναρχία ανετράπη και καταργήθηκε ως αποτέλεσμα της Ιρανικής Επανάστασης. Η δυναστεία ιδρύθηκε από τον Ρεζά Σαχ Παχλαβί το 1925, πρώην στρατιωτικό της Περσικής Κοζακικής Μεραρχίας, του οποίου η βασιλεία έληξε το 1941 όταν υποχρεώθηκε να παραιτηθεί με διαταγή των Συμμάχων μετά την Αγγλοσοβιετική. Ο διάδοχος του στο αξίωμα ήταν ο γιος του Μοχάμεντ Ρεζά Παχλαβί, ο τελευταίος σάχης του Ιράν.

Οι Παχλαβί ανήλθαν στην εξουσία όταν ο Αχμάντ Σαχ Κατζάρ, ο τελευταίος πέρσης μονάρχης από την δυναστεία των Κατζάρ, αποδείχθηκε ανίκανος να εμποδίσει την βρετανική και σοβιετική παρέμβαση στην κυριαρχία του Ιράν. Η θέση του αποδυναμώθηκε από στρατιωτικό πραξικόπημα και η βουλή τον καθαίρεσε ενώ βρισκόταν στη Γαλλία. Το ιρανικό κοινοβούλιο, γνωστό ως "Ματζλίς", συνήλθε ως συνταγματική συνέλευση στις 12 Δεκεμβρίου 1925, καθαίρεσε τον νεαρό Αχμάντ Σαχ Κατζάρ, και ανακήρυξε τον Ρεζά Σαχ νέο βασιλιά ("Σάχης") του Αυτοκρατορικού Κράτους της Περσίας. Το 1935, ο Ρεζά Σαχ ζήτησε από τους διπλωμάτες που εργάζονταν στην χώρα του να χρησιμοποιούν το όνομα Ιράν σε επίσημες ανταποκρίσεις και έγγραφα, ενώ το κράτος μετονομάστηκε σε Αυτοκρατορικό Κράτος του Ιράν.

Μετά το πραξικόπημα του 1953 με την υποστήριξη του Ηνωμένου Βασιλείου και των Ηνωμένων Πολιτειών, η διακυβέρνηση του Μοχάμεντ Ρεζά Παχλαβί έγινε πιο απολυταρχική και εντάχθηκε στο δυτικό μπλοκ κατά τη διάρκεια του Ψυχρού Πολέμου. Αντιμέτωπος με την αυξανόμενη αντίθεση του ιρανικού λαού και την λαϊκή επανάσταση το 1978, και αφού παραιτήθηκε και παραδόθηκε επίσημα τον Ιανουάριο του 1979, ο Μοχάμεντ Ρεζά Παχλαβί και η οικογένεια του εξορίστηκαν, ξεκινώντας μια σειρά γεγονότων που οδήγησαν γρήγορα στην κατάρρευση του αυτοκρατορικού Ιράν και στην ίδρυση της Ισλαμικής Δημοκρατίας του Ιράν στις 11 Φεβρουαρίου 1979.
Θεοδώρα Ασανίνα Παλαιολογίνα

Η Θεοδώρα Ασανίνα Παλαιολογίνα ήταν βυζαντινή πριγκίπισσα τελευταία Δέσποινα του Δεσποτάτου του Μορέως.

Η Θεοδώρα ήταν κόρη του Παύλου Ασάνη και μίας Παλαιολογίνας, αδέλφια της ο Ματθαίος και η Σιμωνίς Ασανίνα. Παντρεύτηκε τον, τότε, άρχοντα της Συληβρίας Δημήτριο Παλαιολόγο ο οποίος ήταν ο δεύτερος γάμος του, χήρος από τον πρώτο, και το 1442 απέκτησαν μια κόρη την Ελένη. Αναφέρεται ότι ήταν πολύ όμορφη και ζωηρή. Το 1449 όταν ο Δημήτριος έγινε δεσπότης του Μυστρά έγινε και αυτή, η τελευταία, δέσποινα του Μυστρά. Το 1460 με την πτώση του Δεσποτάτου στους Οθωμανούς βρέθηκε με την οικογένειά της στην Κωνσταντινούπολη και πήρε μαζί της το χειρόγραφο του Γεώργιου Πλήθωνα Γεμιστού "Νόμων Συγγραφή" και το παρέδωσε στον Πατριάρχη Γεώργιο Γεννάδιο που το έκαψε δημόσια. Πέθανε το 1470-ή 1471 λίγο μετά την κόρη και τον σύζυγο της.
Φόρος Τιμής στην Καταλωνία

Το βιβλίο Φόρος Τιμής στην Καταλωνία είναι ένα βιβλίο-μαρτυρία του άγγλου συγγραφέα Τζωρτζ Όργουελ για τα γεγονότα κατά την διάρκεια της Ισπανικής Επανάστασης και Εμφυλίου στην Ισπανία κατά την δεκαετία του 1930.

Επηρέασε μεταξύ άλλων και τον Νόαμ Τσόμσκι.
Έντμουντ Σπένσερ

Ο Έντμουντ Σπένσερ (Edmund Spenser, 1552 – 1599) ήταν Άγγλος ποιητής, διάσημος για το επικό - φανταστικό ποίημά του "Η Νεραϊδοβασίλισσα" (The Faerie Queene), το οποίο αποτελεί αλληγορία της βασιλείας της Ελισάβετ Α' της Αγγλίας. Θεωρείται από τους μεγάλους τεχνίτες και ανανεωτές του Αγγλικού στίχου και ένας από τους μεγαλύτερους συγγραφείς της Ελισαβετιανής εποχής και γενικότερα της αγγλικής λογοτεχνίας, που επηρέασε μείζονες ποιητές όπως τον Τζον Μίλτον (John Milton) και τον Τζον Κητς (John Keats).
Φίλιππος Νιάρχος

Ο Φίλιππος Νιάρχος (1954) είναι Έλληνας εφοπλιστής, επιχειρηματίας και συλλέκτης έργων τέχνης.

Σύμφωνα με το Forbes, ο Φίλιππος Νιάρχος είναι ο πλουσιότερος Έλληνας για το 2019 και ο 840ος παγκοσμίως με τη συνολική του περιουσία να φτάνει τα 2,8 δις δολάρια.
Αεροδρόμιο Λοτζ «Βουαντίσουαφ Ρέιμοντ»

Το Αεροδρόμιο Λοτζ «Βουαντίσουαφ Ρέιμοντ» (πολωνικά:"Port Lotniczy Łódź im. Władysława Reymonta") , προηγουμένως γνωστό ως "Αεροδρόμιο Λοτζ-Λουμπλίνεκ", είναι περιφερειακό αεροδρόμιο στην κεντρική Πολωνία, που βρίσκεται περίπου 6 χιλιόμετρα νοτιοδυτικά του κέντρου του Λοτζ και περίπου 15 χιλιόμετρα από το συγκρότημα κατοικιών της Ρετκίνια. Το αεροδρόμιο του Λοτζ κατέλαβε την 8η θέση μεταξύ των αεροδρομίων της Πολωνίας το 2013 σε αριθμό επιβατών. Το αεροδρόμιο τέθηκε σε λειτουργία στις 13 Σεπτεμβρίου 1925 και υποβλήθηκε πρόσφατα σε ορισμένες αναβαθμίσεις, επιτρέποντάς του να χειριστεί υπηρεσίες από αεροπορικές εταιρείες χαμηλού κόστους σε προορισμούς στην Ευρώπη.
Λάζαρος ο φτωχός

εναλλ.=Η παραβολή του Πλουσίου και του Λαζάρου.|μικρογραφία|Η παραβολή του Πλουσίου και του Λαζάρου.
Ο Λάζαρος ο φτωχός είναι ένα απο τα πρόσωπα της Καινής Διαθήκης και πιο συγκεκριμένα, αναφορά του ονόματός του γίνεται στο Κατά Λουκάν Ευαγγέλιο όπου το χρησιμοποίησε ο Ιησούς Χριστός σε μία απο τις παραβολές του.
SARS-CoV-2

Ο κορονοϊός που προκαλεί το σοβαρό οξύ αναπνευστικό σύνδρομο τύπου 2, γνωστός με το διεθνές όνομα SARS-CoV-2 (severe acute respiratory syndrome coronavirus 2), είναι ένας ιός που προκαλεί την ασθένεια COVID-19 η οποία είναι υπεύθυνη για την πανδημία του 2019 έως σήμερα. Η συνήθης ονομασία του είναι κορονοϊός, ενώ τού είχε αποδοθεί το προσωρινό όνομα "ο νέος κορονοϊός του 2019" (2019 novel coronavirus | 2019-nCoV), όπως επίσης "ο ανθρώπινος κορονοϊός του 2019" (human coronavirus 2019 | HCoV-19 ή hCoV-19). Μετά την έξαρση της λοίμωξης που προκλήθηκε από τον SARS-CoV-2, o Παγκόσμιος Οργανισμός Υγείας (ΠΟΥ) αποφάσισε να κηρύξει την έξαρσή του ως γεγονός διεθνούς ενδιαφέροντος στις 30 Ιανουαρίου 2020 και ως πανδημία στις 11 Μαρτίου 2020.

Ο SARS-CoV-2 είναι ένας κορονοϊός με γονιδίωμα μονόκλωνου RNA θετικής πολικότητας και είναι μεταδοτικός στον άνθρωπο. Το Εθνικό Ινστιτούτο Υγείας (NIH) των ΗΠΑ τον περιγράφει ως διάδοχο του SΑRS-CoV-1, ο οποίος ήταν υπεύθυνος για την έξαρση του ιού SARS το 2002-2004. 

Ο SARS-CoV-2 είναι ένας ιός, ο οποίος έχει γενετικές ομοιότητες με τους κορονοϊούς SARS (SARS-CoV) (79,5%). Πιστεύεται ότι έχει προέλευση από τους ιούς που ευδοκιμούν σε ζώα και συγκεκριμένα στις νυχτερίδες με τις οποίες έχει υψηλή συσχέτιση (96%). Έρευνα εν εξελίξει από τον Φεβρουάριο του 2020 προσπαθεί να εξακριβώσει αν προέρχεται απευθείας από τις νυχτερίδες ή υπήρξε ένας ενδιάμεσος ξενιστής, όπως ο παγκολίνος. Ο ιός δείχνει μικρή γενετική ποικιλομορφία, γεγονός το οποίο υποδεικνύει ότι η διάδοσή του στους ανθρώπους είναι πιθανό να είχε συμβεί στα τέλη του 2019.

Με βάση τις επιδημιολογικές μελέτες, κάθε μόλυνση από τον ιό έχει ως αποτέλεσμα κατά μ.ο. 5,7 νέες μολύνσεις, όταν κανένα μέλος της κοινότητας δεν έχει ανοσία και δεν λαμβάνεται κανένα μέτρο πρόληψης από τη διασπορά του ιού. Ο ιός εξαπλώνεται μεταξύ των ανθρώπων μέσω της στενής επαφής τους και μέσω των αναπνευστικών σταγονιδίων που παράγονται από τον βήχα ή το φτέρνισμα. Εισέρχεται στα ανθρώπινα κύτταρα με τη βοήθεια του ενζύμου μετατροπής της αγγειοτενσίνης 2 (angiotensin converting enzyme 2 | ACE2) στο οποίο προσκολλάται η ακίδα του.
Η Νεραϊδοβασίλισσα

Η Νεραϊδοβασίλισσα (αγγλικά "The Faerie Queene") είναι επικό - φανταστικό ποίημα του Έντμουντ Σπένσερ, το οποίο, εμπνεόμενο από τις ιπποτικές ιστορίες των αναγεννησιακών επών του Λουντοβίκο Αριόστο και του Τορκουάτο Τάσσο, αποτελεί μια αλληγορική αναπαράσταση της εποχής της βασίλισσας Ελισάβετ Α' της Αγγλίας. Είναι γραμμένο στη λεγόμενη Σπενσερική στροφή ("Spenserian stanza"), που εφευρέθηκε από τον ποιητή επ' ευκαιρία της συγγραφής του έργου.
Εμανουέλε Σεβερίνο

Ο Εμανουέλε Σεβερίνο (ιταλικά: Emanuele Severino), 26 Φεβρουαρίου 1929 - 17 Ιανουαρίου 2020) ήταν σύγχρονος Ιταλός φιλόσοφος.
Τεχνητή Λίμνη Τσακίστρας

Η Τεχνητή Λίμνη Τσακίστρας είναι τεχνητή λίμνη στην Επαρχία Λευκωσίας στην Κύπρο. Το μεγαλύτερο μέρος της λίμνης βρίσκεται στη Τσακίστρα, ενώ μικρό μέρος της βρίσκεται εντός των διοικητικών ορίων της κοινότητας Κάμπος.
Ματέι Γιούγκ

Ο Ματέι Γιούγκ ("Matej Jug", γενν. 25 Σεπτεμβρίου 1980) είναι Σλοβένος διεθνής διαιτητής ποδοσφαίρου.
Χρυσούλα Κατσαβριά-Σιωροπούλου

Η Χρυσούλα Κατσαβριά-Σιωροπούλου (γενν. 7 Αυγούστου 1959 στην Ανάβρα) είναι Ελληνίδα πολιτικός. 

Στις βουλευτικές εκλογές του Ιανουαρίου του 2015 εξελέγη μέλος του Ελληνικού Κοινοβουλίου με το ψηφοδέλτιο του ΣΥΡΙΖΑ εκπροσωπώντας την εκλογική περιφέρεια Καρδίτσας. Επανεξελέγη στις εκλογές της 20ής Σεπτεμβρίου 2015.
Τζουνέιτ Τσάκιρ

Ο Τζουνέιτ Τσάκιρ ("Cüneyt Çakır", , γενν. 23 Νοεμβρίου 1976) είναι Τούρκος διαιτητής ποδοσφαίρου. Είναι μέλος της FIFA από το 2006 και μέλος της UEFA Elite από το 2010.
Πέμπτο Σύνταγμα

Το Πέμπτο Σύνταγμα ήταν πολιτοφυλακή με δράση στην αρχή του Ισπανικού εμφύλιου πολέμου.
Η δύναμη ήταν πιστή στην Ισπανική Δημοκρατία και πολιτικά προσκείμενη στο Κομμουνιστικό Κόμμα Ισπανίας. 

Σε στρατιωτικό επίπεδο, θεωρήθηκε ανώτερης ποιότητας σε αντίθεση με τις κοινές πολιτοφυλακές των δημοκρατικών, καθώς εφάρμοζε αυστηρή πειθαρχία στα μέλη του. Παράλληλα, ευνοήθηκε από την σοβιετική βοήθεια και παρουσία. Για αυτούς τους λόγους, προσέλκυσε στρατιωτικούς στις τάξεις του.

Από την αρχή του πολέμου είχε μια πραγματιστική αντίληψη για το πώς θα έπρεπε να διεξαχθεί ο πόλεμος που βρισκόταν σε αντιδιαστολή με την ψυχολογική ευφορία των υπολοίπων πολιτοφυλακών.
Παρόλαυτά, η δράση του δεν είχε τόσο σημαντικό ρόλο όσο του αποδόθηκε.
The End of the F***ing World

To The End of the F***ing World είναι βρετανική μαύρη κωμική-δραματική τηλεοπτική σειρά, βασισμένη στο μυθιστόρημα-κόμικ, με το ίδιο όνομα, του Τσαρλς Φόρσμαν. Η πρώτη σεζόν αποτελούνταν από οχτώ επεισόδια, τα οποία προβλήθηκαν, αρχής γενομένης, στις 24 Οκτωβρίου του 2017, από τον τηλεοπτικό σταθμό Channel 4, στο Ηνωμένο Βασίλειο. Αργότερα κυκλοφόρησαν και στη διαδικτυακή πλατφόρμα του καναλίου, All 4. Στις 5 Ιανουαρίου του 2018, η σειρά κυκλοφόρησε παγκόσμια, μέσω της πλατφόρμας Netflix. Στη σειρά πρωταγωνιστούν οι Άλεξ Λόθερ και Τζέσικα Μπάρντεν, με τον πρώτο να παίζει έναν 17χρονο, ο οποίος θεωρεί ότι είναι ψυχοπαθής, και τη δεύτερη να ερμηνεύει την Alyssa, συμμαθήτρια του πρώτου, η οποία βλέπει τον James, ως τρόπο διαφυγής από την οικογένεια της. Μεταξύ άλλων, σε δευτερεύοντες ρόλους, εμφανίζονται οι Τζέμα Γουέλαν, Γούνμι Μοσάκου, Στιβ Όραμ, Κριστίν Μπότομλι, Νάβιν Τσόντρι, Μπάρι Γουόρντ και Ναόμι Άκι.

Η σειρά, όπως προαναφέρθηκε, είναι βασισμένη σε κόμικς του Φόρσμαν, το "The End of the Fucking World", το οποίο έγινε βιβλίο το 2013. Ο Τζόναθαν Έντγουισλ, δημιουργός της σειράς, επικοινώνησε με τον Φόρσμαν και δημιούργησε μία ταινία μικρού μήκους το 2014. Παρόλα αυτά, τον Απρίλιο του 2017, ξεκίνησαν τα γυρίσματα της πρώτης σεζόν. Το σενάριο το ανέλαβε η Τσάρλι Κόβελ, ενώ τα επεισόδια σκηνοθετήθηκαν από τον Έντγουισλ και τη Λούσι Τσέρνιακ. Τον Αύγουστο του 2018, η σειρά ανανέωσε για δεύτερη σεζόν, η οποία έκανε πρεμιέρα στο Channel 4, στις 4 Νοεμβρίου του ίδιου έτους. Κατόπιν συνέβη ό,τι και στην πρώτη σεζόν, με την πλατφόρμα του καναλίου All 4 να τα ανεβάζει και ύστερα το Netflix να τη διανέμει παγκοσμίως. Πριν καν την κυκλοφορία της δεύτερης σεζόν, η Κόβελ είπε, ότι δεν θέλει να συμμετάχει σε μία πιθανή τρίτη σεζόν. 

Η τηλεοπτική σειρά από τη στιγμή της κυκλοφορίας της απέσπασε θετικές κριτικές ιδιαίτερα για το σενάριο της, την παραγωγή της και τα θέματά της. Επίσης, επαινέθηκαν και οι δύο πρωταγωνιστές για τις ερμηνείες τους. Το 2018, υπήρξε υποψήφια στα British Television Academy Rewards στην κατηγορία Καλύτερη Δραματική Σειρά. Το 2019, κέρδισε βραβείο από τα Peabody Awards.
The Wolf and the Lion

To "The Wolf and the Lion" είναι το πέμπτο επεισόδιο της πρώτης σεζόν της μεσαιωνικής - φανταστικής τηλεοπτικής σειράς του HBO, "Game of Thrones", το οποίο προβλήθηκε για πρώτη φορά στις 15 Μαΐου του 2011. Το σενάριο του επεισοδίου γράφτηκε από τους δημιουργούς της σειράς Ντέιβιντ Μπένιοφ και Ντ. Μπ. Γουάις και σκηνοθετήθηκε από τον Μπράιαν Κερκ. 

Η πλοκή του επεισοδίου περιστρέφεται γύρω από τον Eddard Stark και της έρευνες του, σχετικά με τον θάνατο του προηγούμενου «Hand». Η έρευνες σχετικά με αυτό φτάνουν σε ένα τέλος, μετά τις αποκαλύψεις περί σκευωριών για εξουσία. Στο ενδυάμεσο, μεγάλο γεγονός του επεισοδίου είναι η σύλληψη του Tyrion Lannister από την Catalyn Stark. Ο τίτλος του επεισοδίου αναφέρεται στα εμβλήματα των δύο οίκων των Lannister και των Stark, όπου οι πρώτου έχουν ως έμβλημα ένα λιοντάρι και οι δεύτεροι έναν λύκο, προμηνύοντας έναν πιθανό πόλεμο μεταξύ τους. 

Το επεισόδιο γενικά απέσπασε θετικές κριτικές, από τους κριτικούς, κυρίως για την πλοκή του, αλλά και τις ερμηνείες του, ενώ του πιστώθηκε ότι ήταν το καλύτερο επεισόδιο της σειράς, μέχρι εκείνη τη φάση. Στην πρώτη του προβολή στις Ηνωμένες Πολιτείες, κατάφερε να φτάσει σε υψηλούς αριθμούς τηλεθέασης, ξεπενρώντας τους 2,5 εκατομμύρια θεατές. Επίσης, το επεισόδιο υπήρξε υποψήφια στα Primetime Creative Arts Emmy Awards, στην κατηγορία Outstanding Stunt Coordination, για τη δουλειά του Πολ Τζένινγκς.
Πρόεδρος της Ταϊβάν

Ο Πρόεδρος των Δημοκρατίας της Κίνας ( ) είναι ο αρχηγός της κυβέρνησης και αρχηγός κράτους της Ταϊβάν. Είναι κοινά γνωστός ως Πρόεδρος της Ταϊβάν. Από το 1996 ο Πρόεδρος εκλέγεται από τον λαό με πλειοψηφικό σύστημα για θητεία 4 ετών και έχει δικαίωμα μόνο μία φορά να επανεκλεγεί. Η Τσάι Ινγκ Γουέν εξελέγη ως η πρώτη γυναίκα πρόεδρος στη χώρα τον Μάιο του 2016 και επανεξελέγη το 2020. Η κυβέρνηση και ο πρόεδρος της Δημοκρατίας της Κίνας μετέφεραν ξανά την έδρα τους στην Ταϊπέι το 1949 έπειτα από την ήττα στον Κινέζικο Εμφύλιο Πόλεμο. Ο Πρόεδρος εκλέγεται με δημοκρατικές διαδικασίες από το 1996.
Άγιος Σωφρόνιος της Βράτσα

Ο Άγιος Σωφρόνιος της Βράτσα υπήρξε ιερομόναχος και Επίσκοπος της πόλης Βράτσα της Βουλγαρίας και από τους πρωτεργάτες της βουλγαρικής εθνογένεσης.
Εθνική Πινακοθήκη του Ζε ντε Πομ

H Εθνική Πινακοθήκη του Ζε ντε Πομ (γαλλικά: Galerie nationale du Jeu de Paume) είναι ένα μουσείο σύγχρονης τέχνης αφιερωμένο στην εικόνα και τη φωτογραφία. Βρίσκεται στο 1ο διαμέρισμα του Παρισιού, στο βορειοδυτικό άκρο του κήπου του Κεραμεικού, δίπλα στην πλατεία Κονκόρντ.
Μάγδα Καρίνα

Η Μάγδα Καρίνα ("Magdalena Karina Talamantes Descalzó", 27 Ιουλίου 1966 -) είναι Μεξικανή ηθοποιός. 

Είναι κόρη της ηθοποιού και σκηνοθέτιδας Καρίνα Ντουπρές και εγγονή της ηθοποιού Μάγδα Γκουσμάν και του θεατρικού παραγωγού Χουλιάν Ντουπρές. Είναι θετή κόρη του ηθοποιού Κάρλος Ανσίρα.

Ξεκίνησε την ηθοποιία από μικρή ηλικία, ενώ το ντεμπούτο της στο θέατρο το έκανε σε ηλικία δεκαέξι ετών στην παράσταση "El soldadito de plomo". Στην τηλεόραση εμφανίστηκε το 1982 στην τηλενουβέλα "Déjame vivir".

Τα τελευταία χρόνια άλλαξε το όνομά της σε Καρίνα Ανσίρα, από τον θετό πατέρα της.
Ομοσπονδιακό Εθνικό Συμβούλιο

Το Ομοσπονδιακό Εθνικό Συμβούλιο (FNC) ( , "al-Majlis al-Watani al-Ittihadi" ) είναι η ομοσπονδιακή αρχή των Ηνωμένων Αραβικών Εμιράτων που σχηματίζεται για να αντιπροσωπεύει τον γενικό πληθυσμό των Εμιράτων. Η FNC αποτελείται από 40 μέλη με συμβουλευτικά καθήκοντα στο Σώμα του Νομοθετικού Συμβουλίου. Είκοσι μέλη εκλέγονται από τους πολίτες των ΗΑΕ μέσω ενός εκλεκτορικού κολεγίου, ενώ τα υπόλοιπα είκοσι διορίζονται από τους ηγεμόνες κάθε εμιράτου . Η αίθουσα συνεδριάσεων του FNC βρίσκεται στο Αμπού Ντάμπι, πρωτεύουσα των ΗΑΕ. 

Η Εθνική Εκλογική Επιτροπή (NEC) διεξάγει τις εκλογές και εξουσιοδοτείται να ορίσει τα μέλη του εκλογικού σώματος. Οποιοσδήποτε πολίτης μπορεί να επιλεγεί ως μέλος. Η NEC ιδρύθηκε τον Φεβρουάριο του 2011 με συναίνεση του Ανώτατου Συμβουλίου των ΗΑΕ και προήδρευσε ο υπουργός Προεδρίας για θέματα του Ομοσπονδιακού Εθνικού Συμβουλίου. Η NEC έχει την εξουσία να φροντίζει για την εκλογή αντιπροσώπων από όλα τα εμιράτα των ΗΑΕ στο Ομοσπονδιακό Εθνικό Συμβούλιο (FNC).
Αμάντα Άμπινγκτον

Η Αμάντα Άμπινγκτον (γεννημένη Αμάντα Τζέιν Σμιθ - 28 Φεβρουαρίου 1974) είναι Αγγλίδα ηθοποιός. Γεννήθηκε στο Βόρειο Λονδίνο και μεγάλωσε στο Χάρτφορντσαϊρ. Είναι περισσότερο γνωστή για τους ρόλους της ως Μις Μάρντι και ως Μαίρη Γουάτσον στις τηλεοπτικές σειρές "Mr Selfridge" και "Sherlock" αντίστοιχα.
Σάντρα Ετσεβερία

Η Σάντρα Ετσεβερία ("Sandra Tamara Echeverría Gamboa", 11 Δεκεμβρίου 1984 -) είναι Μεξικανή ηθοποιός, τραγουδίστρια και μοντέλο. 

Γεννήθηκε στις 11 Δεκεμβρίου 1984, είναι κόρη του Εδουάρδο Ετσεβερία Αγκίρε και της Άνα Μαρία Γκαμπόα Αγκιλάρ. Σε ηλικία 14 ετών έγινε μέλος στο γκρουπ "Perfiles" το οποίο αργότερα άλλαξε όνομα σε "Crush". Μαζί με το γκρουπ κυκλοφόρησαν 2 άλμπουμ και έκαναν πάνω 200 συναυλίες.

Αργότερα έκανε τα πρώτα της βήματα ως μοντέλο, σπούδασε στο Centro de Estudios y Formación Actoral και το 2002 έκανε το ντεμπούτο στην τηλεόραση, πρωταγωνιστώντας στην τηλενουβέλα "Súbete A Mi Moto". 

Το 2011 ξεκίνησε σόλο καριέρα και κυκλοφόρησε το πρώτο της άλμπουμ με τίτλο "Sandra Echeverria" και το πρώτο της single με τον Μαρκ Άντονι.

Υπήρξε σύντροφος του ηθοποιού και υποψήφιου για Όσκαρ Ντεμιάν Μπιτσίρ από τον 2006 μέχρι το 2009. Από το 2010 μέχρι το 2011 είχε σχέση με τον μεξικανό τραγουδιστή Ρέιλι.

Στις 29 Οκτωβρίου 2014 παντρεύτηκε τον μεξικανό τραγουδιστή Λεονάρδο ντε Λοσέν και στις 18 Σεπτεμβρίου 2015 γεννήθηκε ο γιος τους, Αντρές.